पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को तेजी से मात देने वाले टॉप-10 राज्यों में बिहार भी शामिल है। 24 घंटे में इन 10 राज्यों का रिकवरी रेट 72 प्रतिशत रहा है। बिहार में 24 घंटे में 13,364 लोगाें ने कोरोना को मात दी है। हालांकि देश में बिहार का नंबर 9 वें स्थान पर है, लेकिन कोरोना के बढ़ते मामलों के बीच इसे काफी सुखद बताया जा रहा है।
24 घंटे में 10 राज्यों में शामिल
स्वास्थ्य विभाग के आंकड़ों के मुताबिक देश का रिकवरी रेट 81 प्रतिशत है। अब तक कुल 1,76,12,351 लोग कोरोना को मात दे चुके हैं। 24 घंटे में देश में 3,31,507 लोगों ने कोरोना को मात दी है। दस राज्यों में नई रिकवरी दर 72 प्रतिशत आई है, जो निगेटिव दौर में काफी पॉजिटिव बताया जा रहा है।
टॉप-10 राज्यों में 24 घंटे में रिकवरी
24 घंटे में टॉप-10 में आया बिहार
24 घंटे में 13,364 लोगों ने कोरोना को हराया है। 5 मई को प्रदेश में कुल ठीक होने वालों की संख्या 4,22,210 थी, जो 6 मई को 4,35,574 हो गई है। 6 मई को 15,126 नए मामले आए और इसी दिन 13,364 लोग कोरोना निगेटिव होकर अस्पताल से घर गए हैं।
7 दिन से बढ़ रहे कोरोना को मात देने वाले
30 अप्रैल को प्रदेश में कुल संक्रमितों का आंकड़ा 4,70,317 था। इसमें 3,62,356 लोगों ने कोरोना को मात दी थी। अब यहां आंकड़ा 6 मई को राहत देने वाला हो गया है। राज्य में कुल 5,53,803 लोग अब तक संक्रमित हुए, जिसमें 4,35,574 लोगों ने कोरोना को मात दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn